text: Stafet i Haderslev: Find dig selv på billederne
  11 september 2016 kl. 06.12
  Tusindvis af deltagere er over weekenden samlet i Haderslev til "Stafet For Livet". De går og løber for at samle penge ind til kampen mod kræft. Se med her.
  Lørdag lød starten til "Stafet for Livet" ved Damparken i Haderslev. Formålet er at samle penge ind til kampen mod kræft.
  Stafetten er også en anledning til at mindes mistede og give håb til dem, der kæmper.
  - Jamen det betyder rigtig meget for mig, både det at min mormor og morfor, de har haft kræft, og også er døde af det. Så selvfølgelig betyder det noget for mig, siger Morten Falk, der deltager sammen med sin far.
  - Vi har haft kræft inde på livet på hans mors side og på min side, når det her så foregår lige uden for vores dør, så bakker vi selvfølgelig op om det her, siger Jan Falk.
  Det står helt frit for, hvordan man vil komme igennem stafetten. Så nogle gik, andre løb og kørestolene trillede. Se om du kan finde dig selv i videoen her til højre. 
  Og vejret var med deltagerne hele dagen, se bare de fine dronebilleder her:
  
  